ആരോഗ്യപ്രവര്ത്തകരെ കൈയേറ്റം ചെയ്ത സംഭവം സിപിഐഎം നേതാക്കള്ക്കെതിരെ കേസ് ആലപ്പുഴ: കൈനകരിയില് വാക്സിന് വിതരണത്തില് ക്രമവിരുദ്ധമായ നടപടി ആരോപിച്ച് ആരോഗ്യപ്രവര്ത്തകരെ കൈയേറ്റം ചെയ്ത സംഭവത്തില് നടപടി. സംഭവത്തില് സിപിഐഎം നേതാക്കള്ക്കെതിരെ കേസെടുത്തു. കൈനകരി പഞ്ചായത്ത് പ്രസിഡന്റ് എം. സി പ്രസാദ്, സിപിഐഎം ലോക്കല് സെക്രട്ടറി രഘുവരന്, വിശാഖ് വിജയ് എന്നിവര്ക്കെതിരെയാണ് പൊലീസ് കേസ്. കുപ്പപ്പുറം പ്രാഥമികാരോഗ്യ കേന്ദ്രത്തില് ഇന്നലെ വൈകിട്ടാണ് സംഭവം നടന്നത്. ആരോഗ്യപ്രവര്ത്തകരെ തടഞ്ഞുവച്ചതായായിരുന്നു ആരോപണം. കൈനകരി പഞ്ചായത്ത് പ്രസിഡന്റിന്റെ നേതൃത്വത്തിലായിരുന്നു അതിക്രമം. ഡോക്ടറുടെ പരാതിയിലാണ് നടപടി. നിശ്ചയിച്ച ക്വാട്ട പ്രകാരമുള്ള വാക്സിന് വിതരണം മാത്രമേ സാധ്യമാകുവെന്ന് ആരോഗ്യ കേന്ദ്രം അധികൃതര് നിലപാടെടുത്തിരുന്നു. എന്നാല് പാലിയേറ്റീവ് കെയര് വിഭാഗത്തിലുള്ള വാക്സിന്, വിതരണം ചെയ്യണമെന്ന് സിപിഐഎം നേതാവ് കൂടിയായ പഞ്ചായത്ത് പ്രസിഡന്റ് ആവശ്യപ്പെട്ടു. ഇതേ തുടര്ന്ന് ഇരുകൂട്ടരും തര്ക്കമുണ്ടാകുകയും രണ്ട് മണിക്കൂറോളം ആരോഗ്യപ്രവര്ത്തകരെ തടഞ്ഞുവെയ്ക്കുകയും ചെയ്തു. ഈ ദൃശ്യങ്ങള് പകര്ത്തിയ ആരോഗ്യപ്രവര്ത്തകയുടെ ഭര്ത്താവിനെയും പഞ്ചായത്ത് പ്രസിഡന്റ് എം.സി പ്രസാദിന്റെ നേതൃത്വത്തിലുള്ള സിപിഐഎം പ്രവര്ത്തകര് മര്ദിച്ചു. നെടുമുടി പൊലീസെത്തിയാണ് ആരോഗ്യ പ്രവര്ത്തകരെയും മര്ദനമേറ്റ നഴ്സിന്റെ ഭര്ത്താവിനെയും മോചിപ്പിച്ചത്. സര്ക്കാര് നിര്ദേശം കൃത്യമായി പാലിച്ചിട്ടും അധിക്ഷേപം നേരിടേണ്ടിവന്നുവെന്ന് ആരോഗ്യ പ്രവര്ത്തകര് പരാതിപ്പെട്ടിരുന്നു.The post ആരോഗ്യപ്രവര്ത്തകരെ കൈയേറ്റം ചെയ്ത സംഭവം സിപിഐഎം നേതാക്കള്ക്കെതിരെ കേസ് first appeared on MalayalamExpressOnline.